b'\n_START_ARTICLE_\nExxon Valdez\n_START_SECTION_\nKariera\n_START_PARAGRAPH_\nTanker je bil dolg 301 m, 50 m \xc5\xa1irok, 26 m globok, prazen je tehtal 30.000 ton, poganjal ga je 23.60 MW dizelski motor. Preva\xc5\xbeal je lahko do 235,000 m\xc2\xb3 tovora (1.48 milijona sod\xc4\x8dkov/200.000 ton) s hitrostjo 30 km/h. Zgradili so ga v National Steel and Shipbuilding Company v San Diegu. Ob razlitju relativno nov tanker je bil dostavljen podjetju Exxon decembra 1986.\n_START_SECTION_\nIncident in nesre\xc4\x8da\n_START_PARAGRAPH_\nV \xc4\x8dasu razlitja je bil Exxon Valdez uporabljen pri transportu surove nafte iz alja\xc5\xa1kega \xc4\x8drpali\xc5\xa1\xc4\x8da v Valdezu. Ko je nasedel, je tovoril okrog 201,000 m\xc2\xb3 nafte. Po izlitju so ga odvlekli v San Diego, kamor je prispel 10. junija 1989. S popravili so za\xc4\x8deli 30. junija 1989. Odstranjenega in zamenjanega je bilo pribli\xc5\xbeno 1,6 tone jekla. Cena popravil je zna\xc5\xa1ala 30 milijonov ameri\xc5\xa1kih dolarjev. Po popravilu se je Exxon Valdez preimenoval v Exxon Mediterranean, nato SeaRiver Mediterranean, ko je Exxon prenesel ladijske posle na podjetje River Maritime Inc. Ime so nato skraj\xc5\xa1ali v S/R Mediterranean in kon\xc4\x8dno leta 2005 v Mediterranean. \xc4\x8ceprav se je podjetje Exxon za kratek \xc4\x8das trudilo vrniti tanker med svojo severno ameri\xc5\xa1ko floto, je bila tankerju z zakonom prepovedana vrnitev v zaliv Princa Williama. Za tem so ga uporabljali v Evropi, Bli\xc5\xbenjem vzhodu in Aziji. Leta 2002 so ga ponovno umaknili iz plovbe. Leta 2005 je ponovno za\xc4\x8del pluti pod zastavo Marshallskih otokov ugodnosti. Od takrat so zakoni evropske unije prepovedali ladjam z enojnim dnom vstop v pristani\xc5\xa1\xc4\x8da Evropske unije. Nato je plul v vhodni Aziji. Zgodaj leta 2008 je podjetje SeaRiver Maritime, ki je h\xc4\x8derinsko podjetje podjetja ExxonMobil, prodalo Mediterranean ladijskemu podjetju iz Hong Konga z imenom Hong Kong Bloom Shipping Ltd., ki jo je ponovno preimenovalo v Dong Fang Ocean. Od takrat dalje je plul pod Panamsko zastavo. Leta 2008 je bil tanker predelan za preva\xc5\xbeanje rude.\n_START_SECTION_\nTo\xc5\xbeba proti podjetju Exxon\n_START_PARAGRAPH_\nTo\xc5\xbeba je bila vlo\xc5\xbeena v imenu 38.000. strank. Leta 1994 je porota podelila to\xc5\xbeniku 287.000.000 ameri\xc5\xa1kih dolarjev od\xc5\xa1kodnine in 5 milijard ameri\xc5\xa1kih dolarjev kazenske od\xc5\xa1kodnine. Exxon se je prito\xc5\xbeil in sodi\xc5\xa1\xc4\x8de mu je zmanj\xc5\xa1alo kazensko od\xc5\xa1kodnino na 2.500.000.000 ameri\xc5\xa1kih dolarjev. Exxon se je nato prito\xc5\xbeil za kazensko od\xc5\xa1kodnino na vrhovno sodi\xc5\xa1\xc4\x8de, ki je omejilo \xc5\xa1kodo na 507.500.000 ameri\xc5\xa1kih dolarjev v juniju 2008. 27. avgusta 2008 se Exxon Mobil dogovori, da pla\xc4\x8dajo 75% od 507.500.000 ameri\xc5\xa1kih dolarjev od\xc5\xa1kodninske odlo\xc4\x8dbe, ter da se pogodi za razlitje leta 1989 na obalah Aljaske. Junija 2009 je zvezna odlo\xc4\x8dba nalo\xc5\xbeila Exxonu pla\xc4\x8dilo dodatnih 480.000.000 ameri\xc5\xa1kih dolarjev za zamudne obresti._NEWLINE_Leta 2010 je bilo pribli\xc5\xbeno 98 kubi\xc4\x8dnih metrov nafte, ki se je izlila iz Valdeza \xc5\xa1e vedno v pesku in prsti Aljaske.\n_START_SECTION_\nTrk z MV Aali in konec plovbe\n_START_PARAGRAPH_\n29. novembra 2010 je Dong Fang Ocean v morju ju\xc5\xbene Kitajske tr\xc4\x8dil s tovorno ladjo Aali, ki je plula pod Malte\xc5\xa1ko zastavo. Obe polovili sta bili mo\xc4\x8dno po\xc5\xa1kodovani v nesre\xc4\x8di. Aali je bila odvle\xc4\x8dena proti Weihai in Dong Fang Ocean v pristani\xc5\xa1\xc4\x8de Longyan v Shandongu. Ladja je bila \xc5\xa1e decembra 2010 privezana v Dalianu. 2. avgusta 2012 so jo zapeljali na indijsko obalo in pri\xc4\x8deli z njenim razrezom.'